Saab 21R

Saab 21R var det første svenske turbojetdrevne jagerflyet. Flyet ble utviklet av SAAB og var basert på propellflyet Saab 21. Saab 21R var imidlertid drevet av en de Havilland Goblin gassturbin. Saab 21R fløy første gang 10. mars 1947, men det tok nesten to år før flyet ble operativt. De første leveransene til det svenske flyvåpenet fant sted i februar 1949. Det ble produsert totalt 60 eksemplarer. 30 av typen J21RA, med en britiskbygget de Havilland Goblin, og 30 av typen J21RB, som var utstyrt med en lisensbygget Goblin-motor. Flyene ble etter kort tjeneste som jagerfly konvertert til angrepsfly under betegnelsene A21R og A21RB. Disse flyene ble bestykket med 10 100mm eller fem 180mm Bofors rakettprosjektiler, eller 10 80mm anti-tank raketter.

Angrepsfly
Jagerfly
Introduksjoner i 1949
1949 i Sverige
Enmotors jetdrevne luftfartøy
Saab-luftfartøy